Document ID: 31984D0589

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Νοεμβρίου 1984
για την πραγματοποίηση από την Ελλάδα ορισμένων ενεργειών προσαρμογής της παραγωγικής ικανότητας στον τομέα της αλιείας κατ' εφαρμογή της οδηγίας 83/515/ΕΟΚ του Συμβουλίου
(Το κείμενο στην ελληνική γλώσσα είναι το μόνο αυθεντικό)
(84/589/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες ενέργειες προσαρμογής της παραγωγικής ικανότητας στον τομέα της αλιείας (1), και ιδίως το άρθρο 7 παράγραφος 1,
Εκτιμώντας:
ότι η ελληνική κυβέρνηση προτίθεται να θεσπίσει καθεστώς χρηματοδοτικών ενισχύσεων για τις ενέργειες προσωρινού και οριστικού περιορισμού της παραγωγικής ικανότητας στον τομέα της αλιείας και ότι ανακοίνωσε, στις 18 Απριλίου 1984 και στις 6 Ιουνίου 1984, τις πληροφορίες για το καθεστώς αυτό που προβλέπονται στο άρθρο 6 της οδηγίας 83/515/ΕΟΚ·
ότι, σύμφωνα με το άρθρο 7 της εν λόγω οδηγίας, η Επιτροπή εξέτασε αν, σε συνάρτηση με τη συμφωνία τους με την οδηγία και αφού ληφθούν υπόψη άλλα υπάρχοντα ή προβλεπόμενα διαρθρωτικά μέτρα για τον τομέα της αλιείας, οι προβλεπόμενες ενέργειες πληρούν τους όρους χρηματοδοτικής συμμετοχής της Κοινότητας·
ότι η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της εν λόγω οδηγίας·
ότι η παρούσα απόφαση είναι σύμφωνη με την γνώμη της Μόνιμης Επιτροπής Διαρθρώσεων της Αλιείας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα μέτρα που προβλέπονται από την Ελλάδα για να τεθεί σε εφαρμογή ένα καθεστώς χρηματοδοτικών ενισχύσεων για τις ενέργειες προσωρινού και οριστικού περιορισμού της παραγωγικής ικανότητας στον τομέα της αλιείας πληρούν τους όρους της χρηματοδοτικής συμμετοχής της Κοινότητας.
Άρθρο 2
Η παρούσα απόφαση δεν αφορά τις εθνικές ενισχύσεις που αναφέρονται στο άρθρο 12 της οδηγίας 83/515/ΕΟΚ.
Άρθρο 3
Η παρούσα απόφαση απευθύνεται στην Ελληνική Δημοκρατία.
Βρυξέλλες, 28 Νοεμβρίου 1984.

Labels: 7
18
19
6